ที่ประชุมศูนย์ข้อมูลมาตรการแก้ไขปัญหาโรคติดเชื้อไวรัสโคโรนา 2019 ยืนยันการแพร่ระบาดของโรคโควิด-19 ยังอยู่ในระยะที่ 2
ที่ประชุมศูนย์ข้อมูลมาตรการแก้ไขปัญหาโรคติดเชื้อไวรัสโคโรนา 2019 ยืนยันการแพร่ระบาดของโรคโควิด-19 ยังอยู่ในระยะที่ 2 นายเทวัญ ลิปตพัลลภ รัฐมนตรีประจำสำนักนายกรัฐมนตรี แถลงผลการประชุมศูนย์ข้อมูลมาตรการแก้ไขปัญหาโรคติดเชื้อไวรัสโคโรนา 2019(โควิด-19) ภายใต้ศูนย์บริหารสถานการณ์การแพร่ระบาดไวรัสโคโรนา(โควิด-19) ว่า นายกรัฐมนตรี มีความห่วงใยสถารการณ์การแพร่ระบาดของโรคโควิด-19 จึงกำชับให้ทุกฝ่ายเตรียมความพร้อม ทั้งยาและเวชภัณฑ์ มาตรการรองรับผู้ป่วยเพิ่ม ตลอดจนเตรียมการรองรับการเข้าสู่ระยะที่ 3 ซึ่งรัฐบาลทำงานตลอด 24 ชั่วโมงในการประสานทุกหน่วยงาน ทำงานเชิงรุกและเตรียมความพร้อมให้ดีที่สุด และขอความร่วมมือประชาชนอย่ากักตุนอาหารให้ใช้ชีวิตได้ตามปกติ แต่ต้องปฏิบัติตามคำแนะนำของกระทรวงสาธารณสุข หลีกเลี่ยงไปในพื้นที่ที่มีคนจำนวนมากส่วนหน้ากากอนามัยและล้างมือบ่อยๆนายวิษณุ เครืองาม รองนายกรัฐมนตรี กล่าวว่า วันนี้ที่ประชุมได้พิจารณามาตรการด้านต่างๆ 6 ด้าน โดยให้แต่ละด้าน รายงานความพร้อม ปัญหาอุปสรรค เพื่อเสนอที่ประชุมคณะรัฐมนตรีอนุมัติในวันพรุ่งนี้ ขณะที่บางเรื่องที่อยู่ในอำนาจของกระทรวงสาธารณสุข สามารถบังคับใช้ได้ทันที บางเรื่องจะต้องศึกษาวิธีปฏิบัติ เพื่อไม่ให้ขัดกับกฎหมาย ทั้งนี้ที่ประชุมยืนยันการแพร่ระบาดของโรคโควิด-19 ในประเทศไทย ยังอยู่ในระยะที่ 2 ซึ่งเป็นการกำหนดระยะของประเทศไทยเอง เพื่อให้การบริหารจัดการง่ายขึ้น องค์การอนามัยโลก หรือจีน ไม่ได้กำหนด ระยะของการแพร่เชื้อ โดยระยะที่ 3 จะประกาศก็ต่อเมื่อคนไทยติดโรคกันเอง โดยไม่ปรากฏว่าต้นตอมาจากประเทศต้นทาง แต่เป็นการติดจากคนไทยกันเองและมีการแพร่เชื้อจำนวนมากหลายพื้นที่ ไม่ใช่มีเพียง 1-2 คนนายกรัฐมนตรี ยังสั่งการให้เตรียมรับมือกับสถานการณ์ที่เกิดขึ้น โดยเฉพาะโรงพยาบาล เตียงคนไข้ สถานพยาบาล ทั้งโรงพยาบาลของรัฐ โรงพยาบาลเอกชน โรงพยาบาลในสังกัด กทม. โรงพยาบาลมหาวิทยาลัย โรงพยาบาลทหาร โรงพยาบาลตำรวจ ให้ปรับสถานที่เพื่อรองรับให้เพียงพอกับสถานการณ์ที่จะมาถึง รวมทั้งเตรียมความพร้อมแพทย์ บุคลากรทางการแพทย์ทั้งของรัฐและเอกชน รวมถึงผู้ที่เกษียณอายุ พยาบาล จิตอาสา อาสาสมัคร ส่วนยาและเวชภัณฑ์ให้กระทรวงสาธารณสุข เตรียมการรับมือ ว่าหากอาการไม่รุนแรงจะใช้ยาชนิดใด อาการรุนแรงจะใช้ยาชนิดใด โดยจะพิจารณาเรื่องค่าตอบแทนให้กับแพทย์เป็นกรณีพิเศษ  สำหรับหน้ากากอนามัย มีต่างประเทศแจ้งพร้อมให้ความช่วยเหลือประเทศไทยมากขึ้น โดยจะมีการแก้ไขกฎระเบียบให้สามารถเพิ่มจำนวนการผลิตมากขึ้นได้ นอกจากนี้ยังมีการจับกุมร้านค้าออนไลน์ ที่ขายหน้ากากอนามัยเกินราคา นายกรัฐมนตรีได้สั่งการให้นำหน้ากากอนามัย ของกลางกว่า 1 ล้านชิ้นไปหมุนเวียนใช้ในโรงพยาบาล และผู้ที่ต้องการต่อไป แต่หากการเป็นคดีสรุปว่าผู้ค้าไม่มีความผิด รัฐบาลยินดีชดใช้เป็นเงินให้ภายหลังส่วนการยกเลิก Visa On arrival กระทรวงต่างประเทศ ได้ประสานกับประเทศคู่กรณีของไทย ส่วนใหญ่ไม่ขัดข้องและสามารถยอมรับได้ ทั้งนี้มาตรการต่างๆ เป็นมาตรการภายในประเทศ นายกรัฐมนตรีจึงเป็นห่วงคนไทยในต่างประเทศ ทั้งข้าราชการสถานทูต นักเรียนไทย พระภิกษุทั่วโลก แรงงานไทยไปต่างประเทศ จึงได้สั่งการให้ตั้งทีมไทยแลนด์ในแต่ละประเทศ เพื่อรับมือกับโรคโควิด-19 และให้รายงาน เข้ามาให้ทราบเป็นระยะ ส่วนชาวต่างชาติที่เดินทางเข้าประเทศไทยจะเข้มงวดสูงสุด ได้แก่ จีน เกาหลีใต้ อิหร่าน อิตาลี ฮ่องกง และมาเก๊านายกรัฐมนตรี ยังสั่งยกเลิกวันหยุดยาวช่วงเทศกาลสงกรานต์ ที่มีวันหยุดติดต่อกัน 5 วันวันที่ 11 -15 เมษายน ซึ่งเป็นช่วงที่ประชาชนจะเดินทางมากกว่าปกติเสี่ยงต่อการเกิดอุบัติเหตุและการติดโรคได้เกรงว่าจะมีการแพร่เชื้อ คณะกรรมการจึงมีมติเสนอให้ที่ประชุมคณะรัฐมนตรีพิจารณาให้วันที่ 13-15 เมษายน ไม่เป็นวันหยุดราชการ รวมถึงภาคเอกชนด้วย เพื่อไม่ให้มีการเดินทาง แต่จะมีการชดเชยให้กับประชาชนในโอกาสอื่นต่อไป จนกว่าสถานการณ์กลับสู่ภาวะปกติ รวมทั้งให้พิจารณายกเลิกการจัดกิจกรรมที่มีการรวมตัวของคนจำนวนมาก ที่อาจเสี่ยงกับการแพร่เชื้อโรค แล้วจะเสนอให้ 20 กระทรวงทำงานที่บ้านเพื่อหลีกเลี่ยงการชุมนุมพร้อมๆ กันโดยให้รายงานผลการปฏิบัติงานให้ทราบทุก 7 วัน นอกจากนี้เสนอมาตรการเหลื่อมเวลาทำงานและเดินทางเพื่อลดความแออัด ส่วนการประชุมผู้ถือหุ้นของบริษัทห้างร้านต่างๆ ให้เลื่อนออกไปก่อน แต่หากเลื่อนไม่ได้ให้ใช้ วิธีการประชุม Conference หรือ มีมาตรการป้องกันอย่างรอบคอบนายแพทย์?รุ่งเรือง? กิจผาติ? ที่ปรึกษาระดับกระทรวงกระทรวงสาธารณสุข กล่าวว่า ขณะนี้มียอดสะสมผู้ป่วยจำนวน 147 คน โดยวันนี้มีจำนวนผู้ป่วยเพิ่มขึ้น 33 คน กลุ่มแรกมีการสัมผัสจากผู้ป่วยด้วยกัน ทั้งสนามมวยและสถานบันเทิง กลุ่มที่สองเป็นผู้ป่วยรายใหม่ 17 คนเดินทางมาจากต่างประเทศ ทำงานใกล้ชิดชาวต่างชาติ ทั้งนี้ กระทรวงสาธารณสุขได้เตรียม 6 มาตรการในการป้องกัน ย้ำว่าโรคนี้ป้องกันได้ รักษาได้?นายแพทย์?โสภณ เอี่ยมศิริถาวร ผู้อำนวยการกองโรคติดต่อทั่วไป เปิดเผยว่า สัปดาห์ที่ผ่านมามีผู้ติดเชื้อเพิ่มขึ้นจำนวนมาก ขอให้หลีกเลี่ยงเข้าไปอยู่ในพื้นที่ที่มีประชาชนอยู่หมู่มาก รวมทั้งเฝ้าสังเกตอาการ หากพบมีอาการป่วย ควรอยู่ที่บ้าน รวมทั้งถ้ามีไข้สูงให้รีบไปพบแพทย์ โดยเฉพาะผู้ที่มีความเสี่ยงสูงเดินทางกลับมาจากต่างประเทศและเป็นประเทศที่มีรายงานการระบาดของโรคดังกล่าว